Vegoritida
Jezero Vegoritida ili Ostrovu (grčki: Λίμνη Βεγορίτιδα ili Οστρόβου [Límni Vegorítida ili Ostróvou — Limni Vegoritida ili Ostrovu], makedonski: Островско Езеро [Ostrovsko Ezero]) u prošlosti poznato kao Ostrovsko jezero, je veliko kraško jezero u zapadnoj Makedoniji, na sjeveru Grčke.

Hidrografija 

Jezero leži udaljeno 6 km sjeveroistočno od Amyntaia i 18 km zapadno od Edesse, na 540 metara nadmorske visine. Sjeverno od jezera prostire se planina Nidže. Administrativno podpada jednim dijelom pod prefekturu Lerin, a drugim pod prefekturu Pela.

Jezero zauzima jednu od vrtača vapnenačke građe planine Nidže. Vegoritida je klasičan primjer kraškog jezera, čiji se odljev odvija pod zemljom kroz prirodne kanale, vodom ga pune brojni potoci koji se slivaju sa planine Nidže i vrha Kajmakčalan, a najviše puno manje jezero Petron koje leži na većoj nadmorskoj visini podzemnim kanalom.

Tokom posljednjih 50 godina zabilježene su fluktuacije razine vode veće od 30 metara. Pad razine vode započeo je 1955. prebacivanjem vode u hidroelektranu Agre. Tako  je to nekad jedno od većih grčkih jezera površine od 68 km², duboko do 75 m, prije nekoliko godina smanjena na površinu od 45 km², s dubinom odo 50 m.

Pored njegove istočne obale leži selo Arnissa.

Izvori

Vanjske veze 

 Lake Vegoritida, Arnissa na portalu  Inspirock 
 Lake Vegoritida na portalu Lakes Network  

Jezera u Grčkoj